נבחרת איראן בכדורגל

נבחרת איראן בכדורגל (בפרסית: تیم ملی فوتبال ایران) היא נבחרת הכדורגל הלאומית של איראן. הנבחרת מנוהלת על ידי פדרציית הכדורגל האיראנית. אצטדיונה הביתי של הנבחרת הוא אצטדיון אזאדי אשר נמצא בטהראן. הדירוג הנוכחי של נבחרת איראן ברשימת הדירוג של פיפ"א, הוא המקום ה-19 בעולם, נכון ל-19 בספטמבר 2024; הניקוד הוא 1,622.92 – עלייה של נקודה אחת לעומת ניקוד קודם. דירוג השיא 15 נמדד לראשונה ביולי 2005, והדירוג הנמוך ביותר 122 נמדד לראשונה במאי 1996. תוצאתה הגבוהה ביותר היא הניצחון 0–19 על נבחרת גואם בכדורגל, במוקדמות מונדיאל 2002, וניצחון זה הוא הרביעי בגובהו בעולם. שנות השיא של נבחרת איראן היו מסוף שנות ה-60 ובמהלך שנות ה-70 בהן נבחרת איראן זכתה ב-3 אליפויות רצופות של גביע אסיה בין השנים 1968–1976, ובשנת 1978, העפילה למונדיאל הראשון בתולדותיה בארגנטינה. כיום, הנבחרת מדורגת על ידי פיפ"א כאחת הנבחרות החזקות באסיה. איראן זכתה שלוש פעמים בגביע אסיה בשנים 1968 (בטורניר אותו אירחה), 1972 ו-1976 (בטורניר נוסף שאותו אירחה). איראן העפילה לראשונה למונדיאל 1978. בשלב הבתים של טורניר הגמר נוצחה על ידי הולנד 0–3, סיימה בתיקו 1-1 עם סקוטלנד, ונוצחה על ידי פרו 1–4. בכך סיימה במקום האחרון בבית. עשרים שנים לאחר מכן העפילה איראן בפעם השנייה למונדיאל 1998. בשלב הבתים של הטורניר הפסידה איראן ליוגוסלביה 1-0, ולאחר מכן השיגה את ניצחונה הראשון בתולדותיה במסגרת המונדיאל, 1-2 על ארצות הברית. איראן סיימה את משחקיה בהפסד לגרמניה 2-0, וסיימה במקום השלישי בשלב הבתים. במונדיאל 2006 איראן הפסידה בשלב הבתים למקסיקו (3-1) ופורטוגל (1-0), וסיימה בתיקו 1-1 עם אנגולה, בעקבותיו סיימה במקום האחרון בבית. במונדיאל 2014 סיימה איראן בתיקו 0-0 עם ניגריה, ולאחר מכן הפסידה לארגנטינה 1-0 ולבוסניה הרצגובינה 3-1. בכך סיימה שוב במקום האחרון בבית. במשחקה הראשון במונדיאל 2018 ניצחה איראן את מרוקו 0–1, ובכך השיגה את ניצחונה השני בתולדותיה במונדיאל. במשחקה השני הפסידה איראן לספרד 0–1, ובמשחקה האחרון בשלב הבתים השיגה תיקו 1-1 מול אלופת אירופה, פורטוגל. למרות טורניר מוצלח יחסית, איראן סיימה במקום השלישי בבית ולא העפילה לשמינית הגמר. במונדיאל 2022 ספגה איראן את תבוסתה הגדולה בתולדותיה במסגרת המונדיאל, 6-2 מול לאנגליה. בהמשך גברה על ויילס 0-2 והייתה זקוקה לתיקו במשחקה האחרון נגד ארצות הברית על מנת לעלות לשמינית הגמר. אולם ארצות הברית גברה עליה 0-1 ועלתה לשמינית הגמר על חשבונה מהמקום השני בבית. בכך גמלה ארצות הברית לאיראן על הפסדה במונדיאל 24 שנים קודם לכן. איראן סיימה בפעם השנייה ברציפות במקום השלישי בבית ולא העפילה לשמינית הגמר. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה 2000 - מקום ראשון 2002 - מקום שלישי 2004 - מקום ראשון 2007 - מקום ראשון 2008 - מקום ראשון 2010 - מקום שני 2012 - סיבוב ראשון 2014 - לא נכנסה סגל הנבחרת למשחקי מונדיאל 2022 ההופעות והשערים מעודכנים ל-10 בנובמבר 2022, לאחר המשחק מול ניקרגואה. ג'וואד נקונם וחיד האשמיאן מהדי מהדווי-כיא ח'ודאדאד עזיזי עלי דאי מוחמד נוסרתי דניאל דבארי סטיבן בית-אשור סרדאר אזמון נכון ל-7 בפברואר 2024. שחקנים מודגשים הם שחקנים שעדיין פעילים. מדיה וקבצים בנושא נבחרת איראן בכדורגל בוויקישיתוף אתר האינטרנט הרשמי של נבחרת איראן בכדורגל (בפרסית) נבחרת איראן בכדורגל, ברשת החברתית אקס (טוויטר) נבחרת איראן בכדורגל, ביישום טלגרם נבחרת איראן בכדורגל, ברשת החברתית אינסטגרם "ספיישל מונדיאל" - פרק 19 במסגרת הפודקאסט איראניום מועשר. שיחה בהנחיית ד"ר תמר עילם-גינדין בנושא נבחרת איראן, כדורגל איראני, ואיראן באופן כללי. 18 ביוני 2018 דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל